Document ID: 31987L0357

Reference:
EUR-Lex - 31987L0357 - MT
Avviż Legali Importanti
|
31987L0357
Id-Direttiva tal-Kunsill tal-25 ta' Ġunju 1987 dwar l-approssimazzjoni tal-liġijiet ta' l-Istati Membri dwar prodotti li, minħabba li jidhru li jkunu xi ħaġa oħra milli fil-fatt ikunu, jipperikolaw is-saħħa jew s-sigurtà tal-konsumaturi
Official Journal L 192 , 11/07/1987 P. 0049 - 0050 Finnish special edition: Chapter 15 Volume 7 P. 0244  Swedish special edition: Chapter 15 Volume 7 P. 0244  CS.ES Chapter 13 Volume 008 P. 283  - 284 ET.ES Chapter 13 Volume 008 P. 283  - 284 HU.ES Chapter 13 Volume 008 P. 283  - 284 LT.ES Chapter 13 Volume 008 P. 283  - 284 LV.ES Chapter 13 Volume 008 P. 283  - 284 MT.ES Chapter 13 Volume 008 P. 283  - 284 PL.ES Chapter 13 Volume 008 P. 283  - 284 SK.ES Chapter 13 Volume 008 P. 283  - 284 SL.ES Chapter 13 Volume 008 P. 283  - 284
Id-Direttiva tal-Kunsilltal-25 ta' Ġunju 1987dwar l-approssimazzjoni tal-liġijiet ta' l-Istati Membri dwar prodotti li, minħabba li jidhru li jkunu xi ħaġa oħra milli fil-fatt ikunu, jipperikolaw is-saħħa jew s-sigurtà tal-konsumaturi(87/357/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 100 ta' dan,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Wara li kkunsidra l-opinjoni tal-Kumitat Ekonomiku u Soċjali [2],Billi f'diversi Stati Membri hemm fis-seħħ dispożizzjonijiet legali jew regolamenti dwar ċerti prodotti li, minħabba li jidhru li huma xi ħaġa oħra minn dak li fil-fatt huma, jipperikolaw is-sigurtà jew is-saħħa tal-konsumaturi; iżda, billi, dawn id-dispożizzjonijiet ma jaqblux fil-kontenut, skop u fil-qasam ta' l-applikazzjoni; billi, b'mod partikolari, dawn id-dispożizzjonijiet f'ċerti Stati Membri jikkonċernaw il-prodotti kollha li jixbhu oġġetti ta' l-ikel waqt li ma jkunux hekk waqt li fi Stati Membri oħra huma jikkonċernaw prodotti li x'aktarx jistgħu jitfixklu ma' oġġetti ta' l-ikel, l-aktar ħelu;Billi din il-qagħda toħloq fil-Komunità xkiel sinifikanti għall-moviment liberu tal-merkanzija u kondizzjonijiet kompetittivi li mhumiex ugwali mingħajr ma tkun żgurata protezzjoni effettiva għal konsumaturi, b'mod speċjali tfal;Billi, dawn l-ostakoli għall-istabbiliment u t-tħaddim tas-suq komuni għandhom jitneħħew u għandha tkun żgurata protezzjoni xierqa għal konsumaturi bi qbil mar-riżoluzzjonijiet tal-Kunsill ta' l-14 ta' April 1975 u d-19 ta' Mejju 1981 rispettivament fuq l-ewwel [3] u t-tieni programmi [4] tal-Komunità Ekonomika Ewropea għal protezzjoni tal-konsumatur u politika ta' informazzjoni u r-riżoluzzjoni tal-Kunsill tat-23 ta' Ġunju 1986 dwar spinta ġdida għal politika ta' protezzjoni tal-konsumatur [5];Billi s-saħħa u s-sigurtà tal-konsumaturi għandu jkollhom livell ekwivalenti ta' protezzjoni fl-Stati Membri differenti;Billi għal dak il-għan jeħtieġ li jkun projbit il-bejgħ, l-importazzjoni u kemm il-produzzjoni kif ukoll l-esportazzjoni ta' prodotti li, minħabba li jistgħu jitfixklu ma' oġġetti ta' l-ikel, jipperikolaw is-saħħa jew is-sigurtà ta' konsumaturi;Billi għandha ssir dispożizzjoni għal kontrolli li għandhom isiru mill-awtoritajiet kompetenti ta' l-Istati Membri;Billi, bi qbil mal-prinċipji inkorporati fir-riżoluzzjonijiet tal-Kunsil dwar protezzjoni tal-konsumatur, il-prodotti perikolużi għandhom ikunu rtirati mis-suq;Billi għandha ssir dispożizzjoni biex ikun possibbli li jiġu diskussi u eżaminati l-miżuri mittieħda mill-Istati Membri biex jipprojbixxu prodotti bħal dawn jew jiġu rtirati mis-suq, biex tkun żgurata applikazzjoni uniformi mal-Komunità kollha tal-prinċipji inkorporati f'din id-Direttiva; billi eżami u diskussjoni bħal dawn jistgħu jsiru fil-Kumitat Konsultattiv stabbilit skond id-Deċizjoni 84/133/KEE [6];Billi, minħabba l-ħtieġa li jista' jkun hemm li jitwessa' l-iskop biex jinkludi imitazzjonijiet perikolużi ta' oġġetti ta' l-ikel u biex tevalwa u tirrivedi l-proċeduri stabbiliti f'din id-Direttiva, għandha ssir dispożizzjoni biex il-Kunsill, sentejn wara li l-implimentazzjoni tad-Direttiva u waqt li jkun qiegħed jaġixxi fuq rapport tal-Kummissjoni dwar l-esperjenza miksuba, jiddeċiedi dwar l-aġġustament li jkun jista' jsir għad-dispożizzjonijiet tad-Direttiva,ADOTTA DIN ID-DIRETTIVA:Artikolu 11. Din id-Direttiva għandha tapplika għall-prodotti, definiti fil-paragrafu 2 hawn taħt, li, waqt li jidhru li huma xi ħaġa oħra milli fil-fatt huma, jipperikolaw is-saħħa u s-sigurtà tal-konsumaturi.2. Il-prodotti li għalihom jirreferi l-paragrafu 1 hawn fuq huma dawk li, għalkemm ma jkunux oġġetti ta' l-ikel, ikollhom forma, riħa, kulur, dehra, imballaġġ, tikketta, volum jew daqs, li x'aktarx li l-konsumaturi, speċjalment tfal, ifixkluhom ma' oġġetti ta' l-ikel u bħala konsegwenza jqegħduhom f'ħalqhom, jew isoffuhom jew jibilgħuhom, li jistgħu jkunu perikolużi u jikkawżaw, per eżempju, fgar, avvelenament, jew il-perforazzjoni jew xkiel fis-sistema diġestiva.Artikolu 2L-Istati Membri għandhom jieħdu l-miżuri kollha meħtieġa biex jipprojbixxu l-bejgħ, l-importazzjoni u jew il-manifattura jew l-esportazzjoni tal-prodotti li għalihom tirreferi din id-Direttiva.Artikolu 3L-Istati Membri għandhom b'mod partikolari jiżguraw li jsir l-iċċekkjar fuq prodotti li jkun hemm fis-suq biex jassiguraw li ebda prodott li jaqa' fil-qasam ta' din id-Direttiva ma jkun qed jinbiegħ u jieħdu l-miżuri kollha meħtieġa biex jiżguraw li l-awtoritajiet kompetenti tagħhom jirtiraw jew iġiegħlu li jkun irtirat kull prodott li jaqa' taħt din id-Direttiva.Artikolu 41. Jekk Stat Membru jieħu miżura speċifika skond Artikoli 2 u 3, huwa għandu jinforma lill-Kummissjoni b'dan. Huwa għandu jagħti deskrizzjoni tal-prodott u tar-raġunijiet għad-deċiżjoni tiegħu.Meta dettalji tal-prodott ikunu diġà mitluba skond id-Deċiżjoni 84/133/KEE, ma tkun tenħtieġ ebda notifika oħra skond din id-Direttiva.Il-Kummissjoni għandha tibgħat id-dettalji lill-Istati Membri l-oħra ma' l-ewwel opportunità.2. Il-Kumitat stabbilit bid-Deċiżjoni 84/133/KEE jista' jintalab mill-Kummissjoni jew minn xi Stat Membru li jibda skambju ta' opinjonijiet dwar kwistjonijiet marbuta ma' l-applikazzjoni ta' din id-Direttiva.Artikolu 5Sentejn wara d-data li għaliha jirreferi Artikolu 6, fuq il-bażi ta' rapport tal-Kummissjoni dwar l-esperjenza miksuba, li jkollu miegħu proposti xierqa, il-Kunsill għandu jieħu deċiżjoni dwar aġġustament li jista' jsir għal din id-Direttiva, b'mod partikolari bil-ħsieb li jestendi l-iskop tagħha biex jinkludi imitazzjonijiet perikolużi għajr imitazzjonijiet ta' oġġetti ta' l-ikel u kull reviżjoni tal-proċeduri stabbiliti f'Artikolu 4.Artikolu 61. L-Istati Membri għandhom jieħdu l-miżuri meħtieġa mhux aktar tard mis-26 ta' Ġunju 1989 biex iħarsu din id-Direttiva. Huma għandhom jinfurmaw b'dan lill-Kummissjoni fil-pront.2. L-Istati Membri għandhom jgħaddu lill-Kummissjoni t-test tad-dispożizzjonijiet tal-liġi nazzjonali li jadottaw fil-qasam irregolat minn din id-Direttiva.Artikolu 7Din id-Direttiva hija indirizzata lill-Istati Membri.Magħmula fil-Lussemburgu, fil-25 ta' Ġunju 1987.Għall-KunsillIl-PresidentH. DE Croo[1] ĠU C 156, tal-15.6.1987.[2] ĠU C 150, tad-9.6.1987, p. 1.[3] ĠU C 92, tal-25.4.1975, p. 1.[4] ĠU C 133, tat-3.6.1981, p. 1.[5] ĠU C 167, tat-5.7.1986, p. 1.[6] ĠU L 70, tat-13.3.1984, p. 16.--------------------------------------------------

Summary:
Prodotti perikolużi li jixbhu oġġetti tal-ikel — l-iżgurar tas-sigurtà tal-konsumaturi
Prodotti perikolużi li jixbhu oġġetti tal-ikel — l-iżgurar tas-sigurtà tal-konsumaturi
SOMMARJU TAD-DOKUMENT:
Direttiva 87/357/KEE rigward prodotti li, minħabba li jidhru li jkunu xi ħaġa oħra milli fil-fatt ikunu, jipperikolaw is-saħħa jew is-sigurtà tal-konsumaturi
X’TAGĦMEL DIN ID-DIRETTIVA?
              
Din tapplika għal oġġetti, bħal kosmetiċi u prodotti likwidi tad-dar, li mhumiex tajbin għall-ikel, iżda li minħabba l-forma, ir-riħa, il-kulur, id-dehra, l-ippakkjar, it-tikkettar jew id-daqs tagħhom jistgħu jidhru tali. It-tfal huma vulnerabbli b'mod partikolari u jistgħu jaqgħu fit-tentazzjoni li jippruvaw jieklu prodotti bħal dawn.
PUNTI EWLENIN
Il-pajjiżi tal-UE jridu:
jieħdu l-miżuri meħtieġa sabiex jipprojbixxu l-bejgħ, l-importazzjoni, l-esportazzjoni u l-manifattura tal-prodotti koperti mil-leġiżlazzjoni;
jivverifikaw li prodotti perikolużi bħal dawn ma jinbiegħux fit-territorju tagħhom;
ineħħu mis-suq kwalunkwe prodott li qed jinbiegħ u jinfurmaw lill-Kummissjoni Ewropea dwar il-prodott u r-raġuni għad-deċiżjoni.
Il-Kummissjoni trid tinforma lill-gvernijiet l-oħrajn kollha tal-UE dwar din id-deċiżjoni malajr kemm jista' jkun.
Sas-26 ta' Ġunju 1989 u abbażi ta' rapport tal-Kummissjoni dwar l-implimentazzjoni tal-leġiżlazzjoni, il-gvernijiet tal-UE kellhom jiddeċiedu jekk id-direttiva għandhiex tiġi estiża sabiex tkopri prodotti perikolużi oħrajn.
Fit-3 ta' Diċembru 2001, il-gvernijiet tal-UE u l-Parlament Ewropew qablu fuq leġiżlazzjoni dwar is-sigurtà ġenerali tal-prodotti li teħtieġ li l-manifatturi jiżguraw li l-prodotti tagħhom ikunu siguri qabel ibiegħuhom.
META TAPPLIKA D-DIRETTIVA?
              
Din ilha tapplika mis-26 ta' Ġunju 1987. Il-pajjiżi tal-UE kellhom jinkorporawha fil-liġi nazzjonali sas-26 ta' Ġunju 1989.
SFOND
              
F'opinjoni adottata f'Marzu 2011, il-Kumitat Xjentifiku dwar is-Sikurezza tal-Konsumatur innota li kien hemm riskju baxx ta' vvelenar akut jew fit-tfal jew fl-anzjani minħabba li setgħu jieklu l-kosmetiċi bi żball. Għal prodotti tad-djar, hemm żieda żgħira ta' riżultat aktar serju. Barra minn hekk, hemm nuqqas ta' dejta speċifika dwar inġestjoni aċċidentali minn prodotti tal-konsumatur li jixbhu l-ikel u/jew li għandhom karatteristiċi li jappellaw għat-tfal.
ATT
            
Direttiva tal-Kunsill 87/357/KEE tal-25 ta' Ġunju 1987 dwar l-approssimazzjoni tal-liġijiet tal-Istati Membri dwar prodotti li, minħabba li jidhru li jkunu xi ħaġa oħra milli fil-fatt ikunu, jipperikolaw is-saħħa jew is-sigurtà tal-konsumaturi (ĠU L 192, 11.7.1987, p. 49-50)
ATTI RELATATI
            
Direttiva 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodott (ĠU L 11, 15.1.2002, p. 4-17)
L-emendi suċċessivi għad-Direttiva 2001/95/UE ġew inkorporati fit-test oriġinali. Din il-verżjoni konsolidata għandha valur dokumentarju biss.
l-aħħar aġġornament 01.08.2016